GDPR-dokumentation
Når man implementerer en whistleblowerordning, skal man udarbejde dokumentation efter GDPR, så det kan dokumenteres, at disse regler overholdes. Det skyldes, at de indberetninger, som virksomheden modtager, ofte vil indeholde personoplysninger. Der kan fx stå personnavne på mistænkte. 
Nedenfor er udarbejdet den dokumentation, som er nødvendig, når man implementerer en whistleblowerordning. 
Det er vigtigt at understrege, at denne dokumentation ikke kan stå alene og virksomheden skal have udarbejdet dokumentation for den øvrige behandling af persondata, som finder sted (fx oplysninger om medarbejdere)
----------
Dokumentation jf. GDPR artikel 32
Vi har indført en whistleblowerordning jf. reglerne i whistleblowerloven. Vi er dataansvarlig for de oplysninger, som behandles i whistleblowerordningen. 

Efter GDPR-artikel 32 har vi pligt til at gennemfører passende tekniske og organisatoriske foranstaltninger for at sikre et sikkerhedsniveau, der passer til disse risici vores whistleblowerordning udgør i forhold til den behandling af personoplysninger, som finder sted. 

Dette dokument tjener som skriftligt dokumentation for, at vi overholder disse regler. 

Formål med databehandling
Vi behandler personoplysningerne for at udføre den nødvendige sagsbehandling af en indberetning jf. whistleblowerloven. 

Juridisk grundlag
Efter whistleblowerlovens § 22 må vi behandle personoplysninger, herunder følsomme oplysninger og oplysninger om strafbare forhold, hvis det er nødvendigt for at behandle en indberetning, som er modtaget i forbindelse med arbejdspladsens whistleblowerordning.

Efter GDPR, at vi kan behandle de pågældende personoplysninger jf.

· GDPR art. 6, stk. 1, litra c: Nødvendig for at overholde en retlig forpligtelse, som påhviler os i henhold til whistleblowerlovens § 9
· GDPR art. 6, stk. 1, litra e: Nødvendig af hensyn til udførelse af en opgave i samfundets interesse
· GDPR art. 9, stk. 2, litra g: Behandling er nødvendig af hensyn til væsentlige samfundsmæssige interesser i henhold til whistleblowerlovens § 9

Hvilke personoplysninger behandles?
Der kan ikke udarbejdes en udtømmende liste, fordi der er mulighed for ved en indberetning at indtaste oplysninger i fritekstfelter. 

Følgende personoplysninger vil fx kunne indgå:
	
	Identifikationsoplysninger:
	Dette kan inkludere navn, stilling og kontaktoplysninger for den person, der er genstand for indberetningen. Whistlebloweren kan evt. også give tilsvarende oplysninger om vedkommende selv, hvis denne ikke ønsker at være anonym


	Oplysninger om hændelsen
	Detaljer om den specifikke hændelse, adfærd eller handling, som whistlebloweren rapporterer om. Dette kan omfatte tidspunkter, steder, beskrivelser af begivenheder, og potentielt involverede parter.


	Kommunikationsoplysninger
	Optegnelser over kommunikation mellem whistlebloweren og organisationens whistleblowerordning, såsom e-mails, telefonopkald eller skriftlige rapporter


	Dokumentation
	Enhver form for dokumentation eller beviser, som whistlebloweren måtte levere, herunder dokumenter, fotografier, lydoptagelser osv.


	Følgeoplysninger
	Oplysninger relateret til eventuelle undersøgelser eller tiltag, der følger efter whistleblowerens rapport, herunder noter fra møder, interview, undersøgelsesresultater osv.


	Tilbagemelding til 
Whistleblower
	Efter senest 3 mdr. skal whistlebloweren modtage en redegørelse for, hvor indberetningen er behandlet. Her vil en række af oplysningerne nævnt ovenfor også kunne indgå. 


	Whistlebloweren
	Hvis der opstår mistanke om, at der er tale om en bevidst falsk indberetning så kan behandlingen af personoplysninger af whistlebloweren selv. 








Vi kan potentielt indsamle personoplysninger fra 

· Whistle Tools
· Ansatte hos os
· Selvstændigt erhvervsdrivende
· Medlemmer af Universitetets ledelse eller bestyrelse
· Frivillige
· Ulønnede praktikanter
· Personer, som arbejder under tilsyn og ledelse af kontrahenter, leverandører og
· underleverandører.
· Personer, der foretager indberetning af oplysninger, som vedkommende har skaffet sig adgang til i et arbejdsmæssigt forhold, som siden er ophørt.
· Personer, hvis arbejdsmæssige forhold endnu ikke er påbegyndt, der indberetter
· oplysninger om overtrædelser, som vedkommende har skaffet sig adgang til i
· løbet af ansættelsesprocessen eller andre prækontraktuelle forhandlinger.
· Eventuelle andre personer, der måtte indberette via ordningen.

[Skal rettes til alt efter hvem, som man stiller ordningen til rådighed for. Efter whistleblowerloven skal ansatte have adgang til ordningen, men man kan også give andre adgang jf. oplistningen]

Opbevaringsfrist (dataretention)
Efter GDPR må personoplysninger ikke opbevares længere end nødvendigt i forhold til de formål, hvortil de er indsamlet eller behandlet.

I forhold til vores whistleblowerordning, så gemmer vi personoplysningerne så længe det er nødvendigt for at undersøge og håndtere den rapporterede sag: 

	Indberetninger der viser sig grundløse

	Slettes inden for 45 dage fra konstateringen af, at indberetningen måtte anses for grundløs.


	Almindelige arbejdsrelaterede 
Klager
	For mindre alvorlige sager, såsom klager over arbejdsmiljøet, kan personoplysninger opbevares i en kortere periode, typisk indtil undersøgelsen er afsluttet og alle nødvendige opfølgende handlinger er udført. Dette kan være fra et par måneder til et år.


	Lovovertrædelser
	I tilfælde af alvorlige anklager, såsom finansiel svindel, korruption, eller overtrædelser af sikkerhedsregulativer, kan det være nødvendigt at opbevare oplysninger i flere år. Dette skyldes potentialet for lange juridiske processer eller efterforskninger fra regulerende myndigheder.

Hvis der foretages anmeldelse til politiet
eller til anden myndighed opbevares
oplysningerne mindst så længe undersøgelsen pågår hos politiet/myndigheden.


	Retssager
	Hvis en whistleblower sag fører til en retssag, skal oplysningerne opbevares i hele retssagens varighed og muligvis i en periode efter domsafsigelsen for at håndtere eventuelle anker eller relaterede juridiske spørgsmål. Det kan strække sig over flere år.





{Vær opmærksom på, om der gælder specifikke lovgivningsmæssige krav for opbevaring af dokumentation for jer. For eksempel, i finanssektoren eller sundhedssektoren, kan der være krav om at opbevare visse typer af rapporter i op til 5-10 år.]

Datasikkerhed
Vi har tegnet abonnement på whistleblowersystemet på Whistle Tools. 

Systemet indeholder en lang række sikkerhedsforanstaltninger, som fx: 

	Kryptering
	Data, der overføres via GlobaLeaks, er beskyttet ved hjælp af stærk kryptering. Dette omfatter både SSL/TLS-kryptering for forbindelser til webserveren og end-to-end kryptering for følsomme filer og meddelelser, hvilket sikrer, at kun autoriserede modtagere kan dekryptere og læse informationen. Data gemmes krypteret på servere. Data opbevares inden for EU og vil aldrig blive sendt til tredjelande. 


	Sikker opbevaring
	Data opbevares sikkert på servere, med adgang strengt kontrolleret og begrænset. De opbevarede data er ofte krypterede for at forhindre uautoriseret adgang.


	Adgangskontrol
	Kun autoriserede personer kan få adgang til personoplysninger hjælper med at minimere risikoen for interne lækager.


	Audit Logs 

	Systemet genererer logs, der gør det muligt at spore aktiviteter på platformen uden at afsløre whistleblowerens identitet. Disse logs er vigtige for at identificere og reagere på potentielle sikkerhedstrusler.


	Sikkerhedsopdateringer
 og vedligeholdelse:
	Som en open-source løsning modtager GlobaLeaks regelmæssige opdateringer fra et aktivt community af udviklere, der adresserer eventuelle sikkerhedssårbarheder og forbedrer systemets generelle robusthed.


	Cookies
	Cookies bruges ikke for at minimere XSRF-angreb og eventuelle angreb baseret på dem. I stedet for at bruge cookies er autentificering baseret på en brugerdefineret HTTP-sessionsheader sendt af klienten på godkendte anmodninger.




Her fremgår mere specifikt de sikkerhedsforanstaltninger, som systemet indeholder: link

Seneste penetrationsrapport er tilgængelig her: link

Vi sender ikke fortrolige eller følsomme oplysninger i almindelige mails og bruger vores almindelige krypteringsløsning 

Dataoverførsler
Personoplysninger behandles og opbevares inden for grænserne af EØS. Dette betyder, at dataene forbliver under GDPR's beskyttelsesniveau og er underlagt de strenge databeskyttelseslove, som gælder i disse lande.

Der er derfor ikke behov for at vurdere beskyttelsesniveauet i andre lande eller at implementere yderligere sikkerhedsforanstaltninger, som normalt er nødvendige ved overførsel af data til lande uden for EØS. 

På nuværende tidspunkt (december 2023) bliver data opbevaret i Danmark og Tyskland. 

Registreredes rettigheder
Alle ansatte er skriftligt oplyst om deres rettigheder efter GDPR. Nyansatte får udleveret dette skriftligt i forbindelse med nyansættelse. 

Som privat arbejdsplads gælder oplysningspligten j over for indberettede personer ikke i GDPR artikel 13 og 14 ikke da vi i databeskyttelsesloven § 25 ikke skal give disse oplysninger over for den indberettede eller andre personer nævnt i indberetningen, jf. GDPR artikel 14, stk. 5, litra d.

Rapportering af databrud
Hvis der sker et databrud, skal dette rapporteres til ledelsen, som har ansvaret for at fortage en risikovurdering og vurdere risikoen for de berørte personers rettigheder og frihedsrettigheder. 

Dette kan omfatte tekniske tiltag som systemgendannelse, styrkelse af sikkerhedsforanstaltninger, eller kommunikation til berørte parter. Ledelsen bør indgå en dialog med Whistle Tools med henblik på at foretage de fornødne skridt. 

Hvis databruddet sandsynligvis vil medføre en risiko for de berørte personers rettigheder og frihedsrettigheder, skal det rapporteres til Datatilsynet inden 72 timer efter at organisationen blev opmærksom på bruddet. Rapporten vil indeholde detaljer om bruddets art, de sandsynlige konsekvenser, og de trufne foranstaltninger til afhjælpning.

Hvis databruddet sandsynligvis vil medføre en høj risiko for de berørte personers rettigheder og frihedsrettigheder, vil de berørte personer som udgangspunkt blive underrettet uden unødig forsinkelse. 

Der skal foretages en konkret vurdering af, om den, som der måtte blive rettet mistanke mod i en indberetning skal orienteres om sikkerhedsbruddet. Whistle Tools kan rådgive i den forbindelse. 

Underretningen vil indeholde oplysninger om bruddets art, kontaktoplysninger til virksomheden, de sandsynlige konsekvenser af bruddet, og de trufne foranstaltninger til at afbøde risikoen.

Tavshedspligt
Det er indskærpet over for de medarbejdere i virksomheden, at der gælder en særlig tavshedspligt i whistleblowersager. 

Adgang til oplysninger i whistleblowersager sker efter et ”need-to-know”-princip. Det betyder at kun personer, der direkte er involveret i håndteringen af whistleblower-sager, har adgang til oplysningerne. 

Hvis whistlebloweren har røbet sin identitet, så skal oplysninger om personens navn og andre identificerende oplysninger om personen, der indgiver en rapport holdes fortrolige, medmindre whistlebloweren udtrykkeligt giver tilladelse til at afsløre sin identitet.

Tavshedspligten fortsætter ofte efter afslutningen af en sag. Det betyder, at oplysninger relateret til sagen skal forblive fortrolige, selv efter at undersøgelsen er afsluttet.

Whistle Tools
Behandling af personoplysninger afgivet i forbindelse med Whistleblowerordningen er underlagt gældende regler om databeskyttelse.
Whistle Tools er ansvarlig for at sikre tilstrækkelig sikkerhed vedrørende de personoplysninger og de indberetninger, som Whistle Tools modtager som led i Whistleblowerordningen. Whistle Tools garanterer i øvrigt for, at Whistle Tools vil leve op til krav om uafhængighed, fortrolighed, databehandling og tavshedspligt m.v., som fremgår af bemærkningerne til lov om beskyttelse af whistleblowere, § 11, stk. 2.
Whistle Tools overholder den til enhver tid gældende databeskyttelseslovgivning i forbindelse med administrationen af og rådgivning i forbindelse med Whistleblowerordningen.
Whistle Tools er som ekstern juridisk rådgiver m.v. dataansvarlig efter databeskyttelsesforordningen. Whistle Tools, herunder Whistle Tools ekspertteams’ behandling af personoplysninger har alene til formål at yde rådgivningsbistand i forbindelse med indberetninger, der modtages via whistleblowerordningen. 
Whistle Tools træffer også selv beslutning om, hvilke personoplysninger der skal slettes, videregives mv. Behandlingen af oplysninger i forbindelse med rådgivningen sker ikke efter instruks fra eller godkendelse af kunden. 

